CELEX: 62008TN0525
Language: bg
Date: 2008-12-01 00:00:00
Title: Дело T-525/08: Жалба, подадена на 1 декември 2008 г.  — Poste Italiane/Комисия

21.2.2009   
            
            
               BG
            
            
               Официален вестник на Европейския съюз
            
            
               C 44/52
            
         Жалба, подадена на 1 декември 2008 г. — Poste Italiane/Комисия
   (Дело T-525/08)
   (2009/C 44/92)
   Език на производството: италиански
   Страни
   
      Жалбоподател: Poste Italiane SpA (Рим, Италия) (представители: A. Fratini, avvocato, A. Sandulli, avvocato, F. Filpo, avvocato)
   
      Ответник: Комисия на Европейските общности
   Искания на жалбоподателя
   
               —
            
            
               Да се уважи жалбата и в резултат да се отмени Решение на Комисията от 16 юли 2008 г. относно помощ C42/2006, която Италия привежда в изпълнение за олихвяване на разплащателните сметки на Poste Italiane в Tesoreria dello Stato, все още непубликувано в Официален вестник на Европейския съюз.
            
         
               —
            
            
               да се осъди Комисията да заплати съдебните разноски.
            
         Правни основания и основни доводи
   Настоящата жалба е срещу Решение на Комисията от 16 юли 2008 г. относно помощ C42/2006, която Италия привежда в изпълнение за олихвяване на разплащателните сметки на Poste Italiane към Tesoreria dello Stato. С това решение се обявява за несъвместима с общия пазар и се разпорежда възстановяването на схема за държавна помощ за олихвяване на разплащателните сметки на Poste Italiane в Tesoreria dello Stato, въведена със Закон № 266 от 23 декември 2005 г. и със Споразумение между Министерство на икономиката и финансите и Poste Italiane от 23 февруари 2006 г., която Италия незаконосъобразно привела в изпълнение в нарушение на член 88, параграф 3 от Договора.
   В подкрепа на исканията си жалбоподателят изтъква:
   
               —
            
            
               Нарушение на членове 253 и 87, параграф 1 от Договора за ЕО поради фактическа грешка и явна грешка в преценката при прилагането от страна на Комисията на критерия за добросъвестния заемополучател, като е установила лихвен процент, който се прилага за частен заемополучател.
            
         
               —
            
            
               Нарушение на член 87, параграф 1 от Договора за ЕО поради явна грешка в преценката, що се отнася до преценката на алтернативните инвестиции. В това отношение се подчертава, че в хода на административната процедура италианските власти са изтъкнали, че параметърът, посочен в Споразумението, с който е обвързвано управлението на ликвидността, произтичаща от събраните пощенски средства, санкционира Poste по отношение на възможността за печалба от активно управление и следователно не осигурява„предимство“, по смисъла на член 87 от Договора.
            
         По тази точка жалбоподателят се позовава и на релевантността на изследването на RBS и на мненията на финансовите посредници, както и на съпоставянето с управление от вида trading system, с управлението на ликвидността на застрахователните полици на Poste Vita, с управлението на средствата на Efiposte, френско дружество, контролирано от Poste, и със стойността на дълга на Tesoro.
   
               —
            
            
               Нарушение на членове 253 и 87, параграф 1 от Договора поради липса на мотивиране и явна грешка в преценката, на член 12 от Договора поради дискриминация, както и на принципите на правното очакване и на правната сигурност, във връзка с пропуска да се извърши анализ на фактора, свързан с предимството и на нарушението на конкуренцията в контекста на задължението за универсална услуга, възложено на Poste.
            
         
               —
            
            
               Нарушение на принципите на оправданите правни очаквания, на правната сигурност и на пропорционалността поради разпореждането за възстановяване от страна на получателя на твърдяната помощ.